עופר חדד

עופר חדד (נולד בי"ב בטבת ה'תשמ"ד, 18 בדצמבר 1983) הוא עיתונאי ישראלי. משמש ככתב ההתנחלויות ומגיש התוכנית "מהדורת היום" בחברת החדשות של ערוץ קשת 12 ו"יומן הבוקר" ברדיו ירושלים.

ביוגרפיה
חדד נולד וגדל בראשון לציון, השלישי מבין ארבעה ילדים בבית דתי־לאומי, לנפתלי שעבד כחקלאי, ולשרי ששירתה שירות ממושך בצבא קבע ואף הגיעה לדרגה בכירה. הוא למד בבית הספר היסודי הממלכתי-דתי "הראל" שבעיר הולדתו, והיה חניך ומדריך בתנועת הנוער של בני עקיבא. אחרי "הראל", החל ללמוד בישיבה התיכונית המדעית, ולאחר מכן למד בישיבת ההסדר בעתניאל.

את שירותו בצה"ל, במסלול הסדר, עשה בחיל המודיעין, אך נאלץ לסיים את השירות בטרם עת, עקב תאונת דרכים שבה נפצע. אחרי שהשתקם מהפציעה, עבד במערכת הביטחון.

חדד הוא בוגר תואר ראשון מאוניברסיטת בר-אילן, במסלול המשולב בפסיכולוגיה, סוציולוגיה ואנתרופולוגיה.

עבודתו הראשונה בחברת החדשות הייתה כקשב, ומשם הגיע לתפקידי עריכה והגשה.

ב-2022, לאחר שאבשלום קור הודיע על פרישה מהתפקיד, חדד נבחר להנחות את טקס חידון התנ"ך העולמי לשנת תשפ"ב..

חיים אישיים 
בינואר 2017 נישא להודי צ'ייט. הזוג הורים לשני ילדים, ומתגוררים ברחביה שבירושלים.

קישורים חיצוניים

הערות שוליים

עיתונאים ישראלים
סגל חברת החדשות
מגישי חדשות ישראלים
בוגרי ישיבת עתניאל
בוגרי בני עקיבא
בוגרי אוניברסיטת בר-אילן
רחביה: אישים
ראשון לציון: אישים
ישראלים שנולדו ב-1983